KOMISIJOS REGLAMENTAS (EB) Nr. 668/2008
2008 m. liepos 15 d.
kuriuo iš dalies keičiamos Reglamento (EB) Nr. 2096/2005, nustatančio bendruosius oro navigacijos paslaugų teikimo reikalavimus, II-V priedų darbo metodų ir standartinių veiklos procedūrų nuostatos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (Paslaugų teikimo reglamentas) (1), ypač į jo 4 straipsnį,
kadangi:
(1)
2005 m. gruodžio 20 d. Komisijos reglamento (EB) Nr. 2096/2005, nustatančio bendruosius oro navigacijos paslaugų teikimo reikalavimus (2), II, III, IV ir V prieduose daromos nuorodos į įvairius Tarptautinės civilinės aviacijos konvencijos priedus. Priėmus Reglamentą (EB) Nr. 2096/2005, Tarptautinė civilinės aviacijos organizacija tuos priedus iš dalies pakeitė, kaip nurodyta raštuose valstybėms: 2001/74 2001 m. rugpjūčio 10 d., 2003/29 2003 m. kovo 28 d., 2004/16 2004 m. kovo 26 d., 2005/35 ir 2005/39 2005 m. kovo 24 d., 2006/38 2006 m. kovo 24 d., 2006/64 2006 m. rugpjūčio 18 d., 2007/11, 2007/13, 2007/19, 2007/20, 2007/23 ir 2007/24 2007 m. kovo 30 d. Nuorodos Reglamente (EB) Nr. 2096/2005 turėtų būti atnaujintos tam, kad atitiktų valstybių narių tarptautinius teisinius įsipareigojimus ir kad būtų užtikrinta darna su tarptautine reguliavimo sistema.
(2)
Todėl reikėtų atitinkamai iš dalies pakeisti Reglamentą (EB) Nr. 2096/2005.
(3)
Šiame reglamente numatytos priemonės atitinka Bendro dangaus komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2096/2005 iš dalies keičiamas taip:
1)
II priedo 4 punktas pakeičiamas taip:
„4. DARBO METODAI IR STANDARTINĖS VEIKLOS PROCEDŪROS
Oro eismo paslaugų teikėjas turi galėti įrodyti, kad jo darbo metodai ir standartinės veiklos procedūros atitinka toliau nurodytų Tarptautinės civilinės aviacijos konvencijos priedų reikalavimus, tiek, kiek jie susiję su oro eismo paslaugų teikimu konkrečioje oro erdvėje:
a)
2 priedo - Skrydžių (oro) taisyklės (10 leidimas, 2005 m. liepos mėn., įskaitant visus pakeitimus iki Nr. 40);
b)
10 priedo - Aviacijos ryšiai, II tomas: Ryšių procedūros, įskaitant oro navigacijos tarnybų taisykles (PANS) (6 leidimas, 2001 m. spalio mėn., įskaitant visus pakeitimus iki Nr. 82);
c)
11 priedo - Oro eismo paslaugos (13 leidimas, 2001 m. liepos mėn., įskaitant visus pakeitimus iki Nr. 45).“
2)
III priedo 2 punktas pakeičiamas taip:
„2. DARBO METODAI IR STANDARTINĖS VEIKLOS PROCEDŪROS
Meteorologijos paslaugų teikėjas gali įrodyti, kad jo darbo metodai ir standartinės veiklos procedūros atitinka toliau nurodytų Tarptautinės civilinės aviacijos konvencijos priedų standartus, kiek jie susiję su meteorologijos paslaugų teikimu konkrečioje oro erdvėje:
a)
3 priedo - Meteorologijos paslaugos tarptautinei oro navigacijai (16 leidimas, 2007 m. liepos mėn., įskaitant visus pakeitimus iki Nr. 74);
b)
11 priedo - Oro eismo paslaugos (13 leidimas, 2001 m. liepos mėn., įskaitant visus pakeitimus iki Nr. 45);
c)
14 priedo - Aerodromai, šias redakcijas:
i)
I tomas: Aerodromų projektavimas, naudojimas ir priežiūra (4 leidimas, 2004 m. liepos mėn., įskaitant visus pakeitimus iki Nr. 9);
ii)
II tomas: Sraigtasparnių aikštelės (2 leidimas, 1995 m. liepos mėn., įskaitant visus pakeitimus iki Nr. 3).“
3)
IV priedo 2 punktas pakeičiamas taip:
„2. DARBO METODAI IR STANDARTINĖS VEIKLOS PROCEDŪROS
Oro navigacijos informacijos paslaugų teikėjas turi galėti parodyti, kad jo darbo metodai ir standartinės veiklos procedūros atitinka toliau nurodytų Tarptautinės civilinės aviacijos konvencijos priedų reikalavimus, tiek, kiek jie susiję su oro navigacijos informacijos paslaugų teikimu konkrečioje oro erdvėje:
a)
3 priedo - Meteorologijos paslaugos tarptautinei oro navigacijai (16 leidimas, 2007 m. liepos mėn., įskaitant visus pakeitimus iki Nr. 74),
b)
4 priedo - Oro navigacijos žemėlapiai (10 leidimas, 2001 m. liepos mėn., įskaitant visu pakeitimus iki Nr. 54),
c)
15 priedo - Oro navigacijos informacijos paslaugos (12 leidimas, 2004 m. liepos mėn., įskaitant visus pakeitimus iki Nr. 34).“
4)
V priedo 3 punktas pakeičiamas taip:
„3. DARBO METODAI IR STANDARTINĖS VEIKLOS PROCEDŪROS
Ryšių, navigacijos ar stebėjimo paslaugų teikėjas gali įrodyti, kad jo darbo metodai ir standartinės veiklos procedūros atitinka Tarptautinės civilinės aviacijos konvencijos 10 priedo - Aviacijos ryšiai - toliau išvardytų redakcijų standartus tiek, kiek jie susiję su ryšių, navigacijos ar stebėjimo paslaugų teikimu konkrečioje oro erdvėje:
a)
I tomas: Radijo navigaciniai įrengimai (6 leidimas, 2006 m. liepos mėn., įskaitant visus pakeitimus iki Nr. 82);
b)
II tomas: Ryšių procedūros, įskaitant oro navigacijos tarnybų taisykles (PANS) (6 leidimas, 2001 m. spalio mėn., įskaitant visus pakeitimus iki Nr. 82);
c)
III tomas: Ryšių sistemos (2 leidimas, 2007 m. liepos mėn., įskaitant visus pakeitimus iki Nr. 82);
d)
IV tomas: Apžvalgos radiolokatoriai ir susidūrimų vengimo sistemos (4 leidimas, 2007 m. liepos mėn., įskaitant visus pakeitimus iki Nr. 82);
e)
V tomas: Aviacinio radijo dažnių spektro panaudojimas (2 leidimas, 2001 m. liepos mėn., įskaitant visus pakeitimus iki Nr. 82).“
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 15 d.